Doliu în lumea teatrului românesc! Actorul Ion Gheorghe Arcudeanu s-a stins din viață la vârsta de 85 de ani. Trupul neînsuflețit al artistului a fost depus la capela Cimitirului Sfânta Vineri din București. Ion Gheorghe Arcudeanu a fost un artist-simbol al Teatrului Ion Creangă.
Actorul Ion Gheorghe Ardeleanu s-a stins din viață la vârsta venerabilă de 85 de ani. El și-a început cariera bogată pe scena teatrului pentru copii, Ion Creangă. Trupul său a fost depus la capela cimitirului Sfânta Vineri din Capitală și va fi înmormântat la același cimitir, miercuri, pe data de 8 mai 2024.
UNITER a transmis un mesaj emoționant de rămas-bun, în semn de omagiu adus frumoase cariere dedicate teatrului a actorului Ion Gheorghe Ardeleanu.
„Ne luam adio de la Ion Arcudeanu, un artist-ctitor a cărui carieră pe scena Teatrului Ion Creangă se confundă cu povestea-i începută acum 59 de ani. Îndrăgitul actor al teatrului pentru copii a decedat ieri, 6 mai 2024.
Pentru cei ce vor să îi aducă un ultim omagiu, trupul neînsuflețit a fost depus astăzi la capela Cimitirului Sfânta Vineri. Înmormântarea va avea loc mâine, 8 mai, ora 15.00, la același cimitir.
Râmas bun, Ion Arcudeanu! Lumina cerului să vă primească cu brațele deschise!”, se precizează în mesajul instituției postat pe rețelele de socializare.
Teatrul Ion Creangă a evocat personalitatea sensibilă și plină de veselie a lui Ion Arcudeanu.
„Timpul are şi el răbdarea lui; oricât de mult am vrea să îl eludăm, în final, inevitabilul se va produce. Chiar dacă momentul este unul dificil pentru familie şi colegi deopotrivă, am vrea să ne amintim de Ion Gheorghe Arcudeanu aşa cum era el tot timpul, vesel, binevoitor şi întotdeauna pregătit să glumească”, se mai arată pe pagina de Facebook a teatrului.
Instituția a evocat activitate remarcabilă a lui Ion Arcudeanu și generozitatea cu care și-a împărtășit talentul pe scena teatrului.
„A interpretat peste 50 de roluri pe scena Teatrului Ion Creangă, acestea s-au răsfrânt în nenumărate spectacole și zeci de generații de copii pentru care Ion Gheorghe Arcudeanu a fost Ieremia din ,,Toate pînzele sus’’, Păcală în ,,Snoave cu măști’’, Geppeto în ,,Pinocchio’’, Crainicul în ,,Războiul bucatelor’’, Iepurele de martie în ,,Alice în Țara Minunilor’’, Învățătorul în ,,Amintiri din copilărie’’, Roșu Împărat în ,,Harap Alb’’. Acestea sunt doar câteva dintre personajele cărora le-a împrumutat din energia sa debordantă, din umor, dar și din înțelepciunea pe care o folosea atunci când își construia fiecare personaj.
În numele tuturor celor cărora le-ați adus zâmbetul pe buze, dorim să vă mulțumim și vă dorim un drum lin către cealaltă culisă a vieții.
Îi puteți aduce un ultim omagiu astăzi, 7 mai, la Capela Cimitirului Sf. Vineri, începând cu ora 15.00. Înmormântarea va avea loc mâine, 8 mai, ora 15:00, la Cimitirul Sf. Vineri (Calea Griviței nr. 202)”, a mai transmis Teatrul Ion Creangă pe pagina sa de Facebook.
„Tata va fi depus la capela cimitirului Sf.Vineri astazi, incepand cu ora 15.00, iar inmormantarea va fi maine, la acelasi cimitir, la ora 15.00.
RIP Arcudeanu Gh Ion, actor al #Teatrul Teatrul Ion CreangaA plecat astazi dintre noi, asa cum a trait, cu demnitate si discretie.Un om minunat, un actor senzațional, un tata si un bunic de excepție.A ales sa plece in Saptamana Luminata, ca Raiul sa fie mai bogat.A lasat un loc gol in Sufletele noastre, si multa tristete.Pentru cei care vor sa ii aduca un ultim omagiu, revin cu informatii”, a fost mesajul publicat de Arina Voicu Arcudeanu pe pagina sa de Facebook.